Vermiste man: Geen vuilspel vermoed | Maroela Media
Michael Walter Clarke Foto: Facebook
Geen vuilspel word vermoed in verband met die dood van Michael Walter Clarke (28) nie. Maroela Media het Woensdag berig dat Clarke van Kaapstad sedert Saterdag vermis was.
Clarke het by sy neef in Williamstraat in Brooklyn gebly en is Saterdag by die Brooklyn-polisie as vermis aangemeld. Hy was die laaste keer gesien nadat hy glo 'n sigaret buite die huis gaan rook het. Sy selfoon, sleutels, beursie en ander persoonlike items is in die huis agtergelaat.
Luitenant Linda Jerling, 'n polisiewoordvoerder, het aan Maroela Media bevestig Clarke se liggaam is Woensdag deur sy neef in 'n kamer, wat nie in gebruik is nie, opgespoor. "Geen vuilspel word vermoed nie. Die polisie doen 'n geregtelike doodsondersoek," het Jerling gesê.